Kuffa, Filip, poslanec NR SR (2022-05-24):
Ďakujem za slovo, pán predsedajúci. Ja ako prvý bod začnem tým, že strane ŽIVOT tu bolo tak vytýkané, že keď to pokladáte za taký super najlepší návrh zákona, kľudne si zaňho zahlasujte a budeme vidieť, že čo sa bude diať. Ale my sme nikdy netvrdili, že tento návrh zákona my pokladáme za najlepší, a preto ho ideme podporiť. Veď od začiatku my sme tu mali nejaké pripomienky, my sme podporili teda vôbec, aby sa tá diskusia k tomuto návrhu zákona začala, a tie nejaké výtky, ktoré sme tu mali, tak sme sa bavili aj teda v rámci opozície, čo sme to boli ochotní podporiť, aj s kolegom Martinom Beluským a hľadali sme nejakú cestu, čo by sa dalo napríklad zmeniť, vylepšiť. A máme tu na stole aj tie pozmeňujúce návrhy, ktoré my sme pripravení podporiť, aj strana SMER dala pozmeňujúci návrh, hej, že siahnu na tie odvody bankám, tak my to takisto sme pripravení podporiť. Čo sme chceli dať, tú výšku toho príjmu, že to tam nejak spraviť teda, aby si tí ľudia nezávideli, hej, že teraz to dostávajú aj chudobní, aj bohatí. A tu bola dobre povedaná tá poznámka, neviem, kto to povedal, že akonáhle by sa tam dala, myslím, že Martin Beluský, taká pevná hranica, tak v tom okamihu ja keby som zarábal o euro viac, tak závidím tomu druhému zas, že on dostane ten daňový bonus a ja už zrazu nie? Čiže my sme tiež sa prikláňali k tomu, že nejak stupňovito to dať, nejaký ten poklesujúci trend tým daňovým príspevkom, daňovým bonusom. Lenže ten fakt je taký, že my na ten pozmeňujúci návrh sme nemali tých pätnásť poslancov, hej, čiže mohli sme sa o tom baviť, mohli sme vyjednávať, ale reálne pozmeňujúci návrh, pätnásť poslancov my nemáme, hej? Čiže tým pádom to na stole ani neni. Potom tu nám bolo vytýkané, strane ŽIVOT a aj kolegom z ĽSNS, že jak my môžeme podporovať Matovičove šialenstvá. Dobre počujete, ľudia? Tak Matovičove šialenstvo je to, že sa zvýši podpora detí. To je podľa Republiky Matovičove šialenstvo. To, že sa zvýši daňový bonus na dieťa, tak to je podľa Republiky Matovičove šialenstvo. To, že rodiny reálne budú mať tie poukážky, aby mohli podporiť deti, či už v rámci nejakých kultúrnych alebo športových aktivít, tak to je podľa hnutia REPUBLIKA Matovičove šialenstvo, ktoré my by sme nemali podporiť. Tak ja som si myslel, že sa mi sníva normálne. Toto oni označili za šialenstvo, že podľa Republiky je teda pomoc rodinám, podľa nich to je šialenstvo. Ja teraz poviem zo života taký príklad, keď sa tu bavili o tom, že koľko dostanú chudobní, koľko dostanú bohatí. Ja keď som v roku 2012 skončil vysokú školu, začal som pracovať v lete, vtedy bola minimálna mzda 320 neviem koľko euro. Ja som vtedy začínal s minimálnou mzdou. Mal som asi 10 euro nad tú minimálnu mzdu. Po roku, po roku som sa potom tam niečo posunul, že už som bol nad tou minimálnou mzdou, a ja keď si to tak spätne premietnem, jak ja by som sa tešil, keby som dostal takú podporu. A potom, keď som si založil rodinu, keď som mal deti, jak ja by som sa z toho tešil, jaká by to bola pre mňa pomoc. A ja keď rozprávam s pracujúcimi ľuďmi a ktorí aj reálne majú deti a keď sa ich spýtam, tak mi povedzte o tých prídavkoch, povedzte mi o tej daňovej podpore, povedzte mi o tých poukazoch, tak každý pracujúci rodič, ktorý má deti, tak povie, je to super vec. (Zaznievanie gongu.) Super nám to prilepší v rozpočte. Prečo vám to tak zrazu vadí, táto pomoc? Potom ten totálny nonsens, ktorý nechápem, z viacerých strán tu ide, že tu chýbajú skupiny obyvateľstva a prečo my nepodporíme dôchodcov, prečo nepodporíme pracujúcich ľudí, ktorí nemajú deti, prečo nepodporíme bezdetné rodiny a ja neviem ešte koho všetkého, no ale už si uvedomte konečne, že tu je návrh zákona, ktorý hovorí o podpore ro-di-nám. Keď sa budeme baviť o platoch učiteľov, jak by sa páčilo učiteľom, keby tam zrazu my sme prišli a by sme navrhovali, no ale chceme 13. aj 14. dôchodky. No ale chceme podporiť ešte aj tých a my chceme podporiť aj zdravotné sestry. No jak by sa na nás učitelia... Alebo keby sme sa bavili o platoch lekárov a zase by sme s tým všetkým tuná prišli dokolečka, no ale prečo riešime lekárov a poďme riešiť všetkých. Pri ktorom návrhu to tak bolo, že sa tu vykrikuje? Ale ja by som to normálne spravil, keď tu najbližšie príde dakto s takým návrhom, teda z tých kritikov, z radov kritikov, ktorý to dneska kritizuje, keď tu prídu s takým návrhom zákona, že oni idú dôchodcom, ja vtedy sa prihlásim a poviem, no ale poďme pomôcť rodinám, no ale poďme pomôcť učiteľom, ale zdravotným sestrám, ale lekárom, prečo nepomáhame všetci, všetkým v tom návrhu zákona? Vyčítané nám tu bolo od strany HLAS, že my podporujeme koalíciu, že podporujeme vládny návrh zákona, dokonca, že podporujeme Igora Matoviča, som sa dozvedel. No a vy keď ste hlasovali za tie očkovacie bonusy, koho vy ste vtedy podporovali? Čo akože máme takú krátku pamäť? Áno, tým, čo ste si kupovali dôchodcov za 200 – 300 euro. Vtedy ste hlasovali za to, už ste asi zabudli na to. Potom je tu časť poslancov, ktorí sa tu vyjadrujú, že to je malá pomoc, že to je neskorá pomoc, že to sú len omrvinky. Tak vadí ti to, že sú to omrvinky, teraz ani omrvinky sa nemajú dať, keď podľa teba 1,2 miliardy sú omrvinky, tak ani tie omrvinky sa akože nemajú dať ako tá pomoc? A čo sa potom má dať? Čo sa má navrhnúť? Ja už som to tu povedal v tej rozprave. Naposledy sa prídavky na dieťa zvýšili o 0,38 eura. Áno, 38 centov na dieťa. A som to povedal a to zopakujem, aby to tu počuli všetci znova. Som si povedal super, o jednu plienku naviac si kúpim pre dieťa z tých rodinných prídavkov. To bola asi taká pomoc. (Reakcia z pléna.) Teraz, keď tu je dnes na stole zvýšenie, dobre, môžme kritizovať, že to je až od 1. 1. 2023, mohol dakto prísť s pozmeňujúcim návrhom, ale neprišli, akože kritizovať kritizujú, ale tá pomoc reálne raz v čase príde. A bude tu na stole pre tie rodiny. Dokola to kritizované, omieľané, to tiež spomeniem, sa tu vytýkalo tých 495 či koľko úradníkov, že má tu byť na tú kontrolu. To už bolo vyvrátené, že nič tam také neni. A že potom závisí to od nás, že či budeme chcieť reálne tú kontrolu a budú tam tí kontrolóri alebo úradníci, keď ich nazveme, alebo či tú kontrolu nebudeme chcieť a bude nám to v podstate jedno, čo sa bude s tými peniazmi diať. Ja teda nie som zástanca nejaký toho, že by som tu teraz schvaľoval úradníkov, pretože aj z vlastnej skúsenosti viem, že tí úradníci nie vždy efektívne pracujú, ale na druhej strane si treba povedať: Chcem kontrolu tých financií, ako sú vynakladané, alebo nechcem? Chcem úradníkov alebo nechcem? Ale jedno, čo je isté dnes a čo tu bolo, možnože na vláde, ale už minimálne keď to z vlády prišlo, už to tam nebolo, žiadnych 500 úradníkov ani žiadne nové ministerstvo tuná na stole dneska neni. Potom ten 9-miliónový projekt na IT systém. Ja som tiež kritikom takých IT systémov, lebo som to tu povedal aj v tej rozprave pri skrátenom čítaní, že to je čierna diera. Takisto nakoniec, keď sa tam človek pozrie do tých rozborov, nič také tam neni. Vytýkané nám tu je, že prečo nie sme proti návrhu zákona. No ja keď nie som a priori vyslovene proti tomu návrhu zákona, že od začiatku si poviem, že je zlý, a teraz urobím všetko pre to, aby sa o ňom nerokovalo, či už napríklad nepodporím vôbec otvorenie rokovania, tak ja neviem pripustiť ani diskusiu k tomu? Mne tu dakto vytýka, že som hlasoval za to, že som to zaradil, alebo že to ide do prvého čítania, že tu vôbec o tom disku... o pomoci rodinám, nebavíme sa o hocičom, o pomoci rodinám. Ale keď tu bolo minule pomoc hazardu, to akože bez mihnutia oka, to si nikto nevšimol. Pomoc hazardu, odložiť splátky, jasné, lebo že tu musíme pomôcť. A iniciovala to SaS-ka. SaS-ka to iniciovala. Kto iný? Že vraj to nie je pomoc pre občanov. A dokonca tu prišiel aj taký pozmeňujúci návrh, ktorý hovoril o tom, že v názve by sa mala zmeniť, mal by sa zmeniť ten názov a že to má byť pomoc pre občanov, ale tam bolo potom vymenované, hej, že ešte aké druhy pomoci. No, rodiny nepovažujeme za občanov? Ja už neviem, normálne mne sa dakedy sníva, keď počúvam tie vystúpenia v rozprave, že čo sa tu dokáže spomenúť. Rodina pre dakoho nie sú občania tejto krajiny. Úplne nonsens! Potom tá matematika pri hlasovaní, kolega Beluský to tu povedal. Ten návrh zákona mal takú podporu, že on to tak nazval, takým pojmom, že tam bolo 16 nadhlasov. Napriek tomu, že sa tu SaS-ka postavila na hlavu, aj tak ten návrh zákona zatiaľ tým procesom prešiel a ja si myslím, že aj teraz v druhom čítaní aj s tými pozmeňujúcimi návrhmi že schválený bude. A na záver ešte taký maličký paradox. Tu sa normálne prekárame, že kto komu tlieska, že ten vystúpil, tebe zatlieskali, ja som povedal, že ty sa nehanbíš, lebo minister ti tlieskal, minister financií ti zatlieskal. A vravím, no však ja som sa nehanbil ani, keď mi Jozef Pročko tlieskal. Áno, stalo sa to, stalo sa to pri jednej rozprave, Jozef Pročko mi zatlieskal. A hovorím a čo ja teraz s tým mám, však keď zatlieskal, zatlieskal. Keď zatlieska Matovič, zatlieska Matovič. Keď zatlieska tuná dakto, zatlieska tuná dakto. Ale my už sme proste tak primitívne na tom, že nieže ti závidím potlesk, pre krv v očiach my nie sme schopní ani komunikovať o pomoci rodinám, pretože s krvou v očiach tuná niektorí poslanci pozerajú na to, že to je Matovič, a tým, že to dáva Matovič, tak ja to nemôžem podporiť. On nepozerá na to, že to je pomoc rodinám.